Nikole Sheri Hannah-Jones (alizaliwa Aprili 9, 1976) ni mwandishi wa habari za kichunguzi wa Marekani anayefahamika kwa kazi yake ya habari kuhusiana na haki za raia na haki za kisiasa. Mnamo Aprili 2015, alikuwa mwandishi wa wafanyakazi wa The New York Times. Mwaka 2017 alipewa tuzo na MacArthur Fellows Program na mwaka 2020 alishinda tuzo ya Pulitzer Prize kwa kazi yake ya The 1619 Project. Hannah-Jones alizaliwa Waterloo kwa baba yake Milton Hannah, ambaye ni mmarekani mwenye asili ya Kiafrika na mama Cheryl A. Novotny, ambaye ni Mzungu mwenye asili ya Ucheki na Uingereza. Hannah-Jones ni wa pili kati ya dada watatu. Mnamo 1947 akiwa na umri wa miaka miwili, baba wa Hannah-Jones, pamoja na mama yake na kaka yake mkubwa, waliondoka Greenwood, Mississippi katika mkoa wa Delta ya Mississippi, wakielekea kaskazini kwa gari moshi kuelekea Lowa kama vile familia zingine nyingi za watu weusi, zilizo ondoka kuepuka maisha ya "kuokota pamba katika jamii ya kimwinyi ambayo ilikuwa Delta ya Mississippi"". Hannah-Jones na dada yake walisoma shule ya watu weupe kama sehemu ya mpango wa hiari wa kumaliza ubaguzi wa rangi.